Նախագահը համոզմունք հայտնեց, որ գրանցվելու են լավ արդյունքներ։ Նա գոհունակությամբ արձանագրեց, որ "Հայաստան" հիմնադրամի կողմից կազմակերպված հեռուստամարաթոնի ժամանակ հավաքվել է ավելի քան 13 մլն դոլար, որը կուղղվի Ղարաբաղի հետագա վերականգնմանը։ "Սա ցույց է տալիս, որ մեր աշխատանքները ճիշտ ուղղության վրա են", - ասաց Ռ. Քոչարյանը՝ նշելով, որ Հայաստանի առաջնային պարտականությունը սփյուռքի առջեւ՝ հայապահպանության գործում աջակցելն է։ Նա գնահատելի համարեց, որ Կիպրոսում կան հայկական դպրոցներ, որոնք ֆինանսավորվում են պետության կողմից, կա եկեղեցի, որի շուրջ սովորաբար համայնքային կյանքն է ծավալվում։ "Միշտ հիշեք, որ դուք կիպրահայ եք եւ ձեր պատմական հայրենիքը Հայաստանն է", - խոսքը եզրափակեց ՀՀ նախագահը։